**Әлеуметтік медициналық сақтандыру қорының 1406 байланыс нөмірі 1414 нөміріне ауысты**

2023 жылдың 1 маусымнан бастап МӘМС бойынша консультациялар **1414** нөмірі арқылы беріледі.  **1414 операторлары 9.00-ден 21.00-ге дейін консультативтік сипаттағы сұрақтар бойынша қоңыраулар қабылдайды**, әрі оларға жауап береді.  Егер ситуациялық сипаттағы өтініштер тереңірек зерделеуді қажет етсе, онда олар Қор мен медициналық ұйымдардың өкілдері өңдейтін екінші және үшінші желілерге жолданады.

Бұл ретте **Qoldau 24/7** мобильді қосымшасы, **fms.kz** ресми сайты немесе **Telegram-дағы @SaqtandyrýBot** сияқты Қордың баламалы байланыс арналары бұрынғыдай жұмысын жалғастыратын болады. Оператордың жауабын күтіп, уақытты жоғалтқысы келмейтін азаматтар өз сұрақтарын сол арналарға жібере алады.

Сондай-ақ Электронды үкіметтің **egov.kz** сайтындағы «Денсаулық сақтау» бөлімінде «Міндетті әлеуметтік медициналық сақтандыру жүйесіне медициналық көрсетілетін қызметті тұтынушы ретінде қатысу туралы және аударымдардың және (немесе) жарналардың аударылған сомалары туралы ақпарат ұсыну» мемлекеттік қызметі арқылы медициналық сақтандыру жүйесіндегі өз мәртебеңізді тексеруге және жүргізілген төлемдер туралы ақпарат алуға болады.

**«Әлеуметтік медициналық**

 **сақтандыру қоры» КЕАҚ**

 **Жамбыл облысы бойынша**

 **филиалы**